**Informatika**

**Óravázlat**

**Az óra címe:** Prezentációkészítés gyakorlása

**Témakör:** A prezentációkészítés alapjai

**Évfolyam:** 7. évfolyam

**Oktatási célok:**

* Prezentáció készítése adott témakörben
* A tanult technikák, animációk, áttűnések alkalmazása
* Kép beszúrása, időzítés elsajátítása
* Szöveg feldolgozása a Szitakötő folyóirat 19. számának egy cikke alapján
* Információkeresés interneten, kép letöltése

**Koncentráció:** biológia, etológia

Óraterv:

|  |  |  |  |  |  |
| --- | --- | --- | --- | --- | --- |
| Órarész, idő | Tartalom | | Tevékenységek | Módszerek | Megjegyzések |
| I.) Előkészítés | 1. A korábban tanult technikák átismétlése | |  |  |  |
| 5 p. | Miért készítünk prezentációt?  Miért jó, ha ilyennel színesítjük előadásukat?  Milyen a jó prezentáció?  Milyen programmal készítjük?  Hogyan szúrunk be új diát?  Hogyan változtatjuk a hátteret?  Hogyan szúrhatunk be objektumokat, és mik lehetnek ezek?  Hogyan készíthetünk animációkat?  Mi az áttűnés, és hogyan alkalmazzuk?  Hol végezhetjük az animációk és az áttűnés időzítését? | |  | Frontális megbeszélés | A megbeszélés közben a megfelelő funkciók projektoron való bemutatása. |
|  | 2. Cél meghatározása: A mai órán gyakoroljuk a prezentációk készítését. Az elkészítendő bemutató témája a Szitakötő folyóirat kezetekben lévő számának a 10. oldalon lévő cikke: Éjszakai állatok (tájékozódás a sötétben). Ismertek-e olyan állatokat, amelyek éjszaka élnek aktív életet? | | | |  |
| 6 perc | 3. Feladat ismertetése, bemutatása  Program indítása   * A feladathoz végrehajtásához szükséges információk a táblán láthatók. Válassz ki a cikkben szereplő állatok közül 6-ot, és készíts mindegyikről egy-egy diát! A diákon szerepeljen az állat neve, képe, és egy rövid leírás arról, hogy hogyan tájékozódik a sötétben! A címdiáról és a záródiáról se feledkezz meg! A képeket az internetről töltsd le! * A diák egységes kinézetének megalkotása a Te feladatod. Ügyelj, hogy a téma és a forma, díszítés összhangban legyen! * Van-e valakinek kérdése a feladattal kapcsolatban? | * számítógép elindítása * A Szitakötő folyóirat kiosztása * Feladat értelmezése | | Frontális megbeszéléssel feladat meghatározás  Egyéni munka a számítógépen |  |
| II. Fő rész |  |  | |  |  |
| 30 perc | * 1. A munka menetének meghatározása, feladat végrehajtása * - Álljatok neki a prezentációkészítésnek önállóan! Aki elakad feladatmegoldás közben, jelentkezzen, segítek! * A készülő munkákat Éjszakai állatok néven mentsétek el a szerveren lévő mappátokba. | Prezentáció elkészítése önállóan a számítógépen | | Egyéni munka |  |
| III. Zárórész  4 perc | 1. Összefoglalás, ellenőrzés  * az órán tanultak átismétlése * az elkészült munkák ellenőrzése, a hibák, nehézségek megbeszélése páros munkában | Közös feladatellenőrzés | | Frontális munka  Megbeszélés  Páros munka | Ha a párok a problémát nem tudták megoldani, közös megbeszélés. |